Inspectorii ANSVSA au aplicat amenzi de 1,28 milioane de lei în noiembrie
Inspectorii sanitari veterinari și pentru siguranța alimentelor au efectuat controale în sectorul produselor alimentare de origine nonanimală, vizând operatorii din industria alimentară care activează în domenii precum fabricarea produselor de morărit, pâinii și produselor de patiserie, băuturi răcoritoare și alcoolice, precum și alte produse alimentare. În urma acestor controale, ANSVSA a aplicat amenzi în valoare de peste 1,28 milioane de lei.